Meza grupo de soldataroj

[thumb|right| Sovetaj oficiroj en soldata ekzerca spaco [Armea spaco Libavá|Libavá, vintro de 1985]]
**Meza grupo de soldataroj** (, mallongigo *ЦГВ*) estis armea grupiĝo de Soveta armeo, lokigita en la jaroj 1945–1955 en Aŭstrio kaj Hungario. Post invado de soldataroj de Varsovia Traktato ĝi estis denove transformita kaj ekde la 24-a de oktobro&nbsp;1968 ĝis la 21-a de junio&nbsp;1991 lokigita en Ĉeĥoslovakio.

## La unua grupo de soldataroj (1945–1955) 
Post la dua mondmilito Soveta armeo ĉesis esti organizita en aspekto de *frontoj* kaj grandaj sovetaj soldataj grupiĝoj komencis nomiĝi *grupoj de soldataroj*.

El taĉmentoj de Ruĝa Armeo, troviĝantaj fine de la milito sur la teritorio de Ĉeĥoslovakio kaj Aŭstrio, estis kreita Meza grupo de soldataroj, lokigita en soveta okupacia zono de Aŭstrio kaj Hungario. Post fermo de Aŭstria Ŝtattraktato en la jaro 1955 Soveta armeo foriris el Aŭstrio kaj Meza grupo de soldataroj pereis. Sovetaj soldataroj en Hungario ŝanĝiĝis en la tn. Apartan korpuson, kiu kreis la bazon de la estonta Suda grupo de soldataroj, dislokita en Hungario.

La nova Meza grupo de soldataroj  estis kreita post la soveta invado en Ĉeĥoslovakion en la jaro 1968.

## La dua grupo de soldataroj (1968–1991) 
### Invado en Ĉeĥoslovakion 
[thumb|Tanko [T-55 aktivigita en la invado]]

Nokte el la 20-a je la 21-a de aŭgusto&nbsp;1968 invadis en Ĉeĥoslovakion soldataj taĉmentoj de Bulgario, Hungario, Orienta Germanio, Pollando kaj Sovetunio, por ke ili soldate subpremu reforman proceson de Praga Printempo (la tn. Operaco Danubo). Post perforta turnigo de la reforma proceso la granda parto de la intervenaj taĉmentoj foriris el Ĉeĥoslovakio. Sed kvin divizioj de la surtera soldataro kaj unu aviadila divizio de Soveta armeo restis en Ĉeĥoslovakio kaj kreis tiel bazon de nove formita Meza grupo de soldataroj. La restado de Meza grupo de soldataroj sur la teritorio de Ĉeĥoslovakio estis markata kiel "dumtempa", malgraŭ tio ke ĝi daŭris preskaŭ 23 jaroj.

### Kunmeto 
thumb||upright=2|Konsisto en la jaro 1988
[thumb|Sovetaj soldatoj en [Vysoké Mýto (1987)]]
Meza grupo de soldataroj konsistis el du tankaj divizioj, tri motopafistaj divizioj, tri brigadoj de rakedaj soldataroj, unu brigado de artilerio kaj unu sturma brigado de paraŝutistoj. Sume temis pri proksimume 85&nbsp;000 viroj. La ĉefa stabo estis lokigita en Milovice. Kvar el kvin sovetaj surteraj divizioj estis dislokitaj ĉeĥa (Milovice, Mladá Boleslav, Vysoké Mýto kaj Bruntál) kaj unu en slovaka (Zvolen) parto de la federacio. Komence de la jaro 1987 la armilaro de Meza grupo de soldataroj ensumigis  1&nbsp;500 tankojn, 650 kanonojn, 90 plurcelaj raketĵetilojn kaj 300 aviadilojn (el tio 120 helikopterojn), inkluzive de batalaviadiloj Su-25. Kelkaj fontoj indikas, ke en Libavá en spaco Kozlov, Přáslavice kaj Stará Voda estis dislokitaj raketoj kun nukleaj kapoj SS-12/22 Scaleboard. La raketoj kaj aŭtomobiloj MAZ estis preparitaj en bunkroj Granit kaj la nukleaj kapoj estis deponataj proksimume 200&nbsp;m de tiuj ĉi kaŝejoj en speciala bunkro trairebla el ambaŭ flankoj

La ĉefa tasko de Meza grupo de soldataroj estis teni la sovetan kontrolon super Ĉeĥoslovakio kaj plifortigi fortojn de Varsovia Traktato sur ĝia okcidenta antaŭpontejo.

### Operaco Gigantmontaro 
Operaco Gigantmontaro (aŭ Agado Gigantmontaro) estis preparita invado de armeoj de Varsovia Traktato en Pollandon en decembro de 1980. Devis temi pri subpremo de sindikata movado Solidareco, kiu ne konsentis kun la komusma establo en Pollando. La preparoj en la invadon en Pollandon partoprenis ankaŭ tankaj divizioj de Meza grupo, kiuj laŭ plano devis traveturi la limpasejojn ĉe Žacléř kaj Náchod. Sed la gvidado el Moskvo revokis la operacon kaj la tankoj ne transpaŝis la limojn.

### Forŝovo el Ĉeĥoslovakio 
Post la ĉeĥoslovaka revolucio estis fermita ĉeĥoslovaka-soveta interkonsento pri foriro de Soveta armeo el Ĉeĥoslovakio, kiun subskribis en februaro de 1990 en Moskvo ministroj de eksterlando Jiří Dienstbier kaj Eduard Ŝevardnadze dum ĉeesto de la soveta ĝenerala sekretario Miĥail Gorbaĉov kaj la ĉeĥoslovaka prezidento Václav Havel. Dum la renkontiĝo kun Havel la sovetaj reprezentantoj elparolis bedaŭron pro la okupado de Ĉeĥoslovakio. La lasta fervoja transporto de Soveta armeo forlasis la ĉeĥoslovakan teritorion la 21.an de junio&nbsp;1991. La komandanto de Meza grupo de soldataroj Eduard Vorobjov forflugis el Ĉeĥoslovakio la 27-an de junio&nbsp;1991.

## Pluaj fotoj 

Milovice may 1984 2.jpg|Soleno de Venkotago 1984 en Milovice
Nehoda autobusu 1985 - Vojenský prostor Ralsko.jpg|Akcidento de aŭtobuso kun soveta tanko T-72 ĉe armea spaco Ralsko en la jaro 1985
Letiště Hradčany 3.jpg|Soveta hangaro sur flughaveno Hradčany (2011)
Ex-Soviet housing in Milovice, CZ.jpg|Forlasita soveta kazerno en Boží Dar (2012)
Milovice airport 5.jpg|Eksa soveta flughaveno Boží Dar (2014)
Podzemní továrna Rabštejn 07.jpg|Deponejo de bruligaĵo en subtera fabriko Rabštejn (2015)

## Referencoj
## Eksteraj ligiloj 
* 
*  Bratrská vojska za hranicemi Sovětského svazu
*  Střední skupina vojsk na totalita.cz
*  VHÚ: Počátky i finále odchodu sovětských vojsk z Československa
*  Soveta Meza grupo de soldataroj en Ĉeĥoslovakio
*  Paĝaro de veteranoj de Meza grupo de soldataroj

Kategorio:Invado de soldataroj de Varsovia Traktato en Ĉeĥoslovakion
Kategorio:Armitaj fortoj de Sovetunio
Kategorio:Historiaj soldataj taĉmentoj
Kategorio:Soldataj taĉmentoj fonditaj en 1968
Kategorio:Pereis en 1991